# Puhverserver

&Krishna.Tateneni; &Krishna.Tateneni.mail;
Marek
Laane

    bald@online.ee

Tõlge eesti keelde
2009-11-18
&kde; 4.4
KDE
Süsteemi seadistused
proxy
proksid

## Proxyd

### Sissejuhatus

Proxyd ehk puhverserverid on rakendused arvutil, mis töötab serverina võrgus, millega oled ühendatud (modemi vahendusel või mingil muul moel). Need rakendused võtavad vastu &HTTP;- ja &FTP;-päringuid, hangivad internetist vajalikud failid ning saadavad need soovi esitanud klientarvutile.

Kui proxy on seadistatud, suunatakse &HTTP;- ja/või &FTP;-päringud ümber proxyserverina toimiva arvuti kaudu. Siiski on võimalik määrata ka konkreetsed masinad, millega saab ühendust võtta otse, mitte proxyserveri vahendusel. Kui kuulud näiteks kohtvõrku, ei ole tõenäoliselt ligipääsuks kohalikele masinatele mõtet proxyserverit kasutada.

Proxyserver on vaja seadistada ainult siis, kui seda nõuab sinu võrguadministraator (sissehelistamisteenuse korral on selleks internetiteenuse pakkuja ehk ISP). Muul juhul, eriti kui proksindus on sulle veidi segane ning internetiühendus paistab muidu korras olevat, ei ole mingit vajadust midagi muuta.

Pane palun tähele, et proxyserverite kasutamine on lisavõimalus, mis võib samas pakkuda kiirema ligipääsu andmetele internetis.

Kui sa ei ole kindel, kas vajad proxyserverit või mitte, pea nõu oma süsteemiadministraatori või internetiteenuse pakkujaga.

### Kasutamine

Otseühendus internetti

  Vali see, kui sa ei soovi kasutada proxyserverit.

Kui oled langetanud valiku proxy kasuks, on mitu võimalust selle seadistusi kohandada.

Puhverserveri seadistuse automaatne tuvastamine

  Selle lubamine laseb proxy seadistusskripti automaatselt otsida, tuvastada ja laadida.

  Järgmisest võimalusest erineb see ainult selle poolest, et ei nõua seadistusskripti faili asukoha määramist. Selle asemel laaditakse see automaatselt alla Veebipuhvri automaatse tuvastamise (WPAD, inglise keeles Web Proxy Auto-Discovery) abil.

  Kui sellega tekib mingeid probleeme, uuri lähemat infot KKK-st aadressil http://www.konqueror.org.

Kasutatakse järgnevat puhverserveri seadistuse URL-i

  Vali see, kui proxy tuge pakub kindlal aadressil asuv skriptifail. Aadressi saab kirjutada tekstiväljale või valida see failiavamisdialoogist, mis avaneb klõpsuga kataloogi ikoonil.

Puhverserveri eelseadistatud keskkonnamuutujate kasutamine

  Mõned süsteemid on seadistatud muutujaga $`HTTP_PROXY`, et võimaldada nii graafilistel kui mittegraafiliste rakendustel jagada üht ja sama proxy seadistuse infot.

  Kui tead kindlalt, et see on ka sinu puhul nii, vali see võimalus ja klõpsa nupul Seadistus..., mis lubab määrata proxyserveri(te) aadressi kujundavad keskkonnamuutujad.

Käsitsi määratud puhverserveri seadistused

  Valides selle võimaluse ning klõpsates nupule Seadistus..., saab käsitsi seadistada kasutatavad proxyserverid.

  Selle lubamisel ilmub uus dialoog.

  Proxy täisaadress sisaldab nii internetiaadressi kui pordi numbrit. Need tuleb sisestada vastavatesse tekstikastidesse. Noolenupu abil on võimalik kopeerida info HTTP realt FTP reale, mis aitab kirjutamisvaeva kokku hoida.

  Lubada võib ka võimaluse Proxyt kasutatakse ainult nimekirjas olevate kirjete puhul.

  Selle kasti märkimine muudab loendi mõtte vastupidiseks, &ie; proxyservereid kasutatakse ainult siis, kui soovitud &URL; kattub mõne siin loetletud aadressiga.

  See võib olla kasulik näiteks juhul, kui sul tuleb kasutada proxyt ainult ligipääsuks mõnele konkreetsele saidile, näiteks kaugintranetile. Kui sinu nõudmised on keerukamad, võib olla mõttekam kasutada seadistusskripti.

### Autoriseerimine

Siin saab valida kahe autoriseerimistüübi vahel, kui proxy seda nõuab. Vaikimisi on see Küsitakse vajaduse korral, mispuhul &konqueror; pärib kasutajanime või parooli ainult siis, kui seda vaja läheb.

Teine võimalus on automaatse sisselogimise kasutamine. Vali see ning sisesta kasutajanimi ja parool.

### Valikud

Püsiva proxyühenduse kasutamine

  Püsiva ühenduse kasutamine proxyserveriga. Hoiab ühenduse proxuserveriga avatuna, mis on abiks vähese ribalaiusega või kiirusega ühenduse korral. Selle lubamine eeldab proxyserveripoolset vastutulekut: kui proxyserver seda võimalust ei toeta, võib su internetiühendus sootuks olemast lakata.